Kontroverza u SAD prije dodjele Nobelove nagrade za književnost
Dužnosnik Švedske akademije  Horace Engdhal izjavio je  da je američka književnost "izolirana i provincijalna" i kao takva jednostavno 
Francuski pisacJean-Marie Gustav Le Clezio dobitnik je ovogodišnje Nobelove nagrade zaknjiževnost. Međutim, ove godine još prije proglašenja nagrada jepočela provlačiti pažnju javnosti i to ovaj put iz krivih razloga. Kontroverza je počela izjavom Horacea Engdhala, dužnosnika Švedske kraljevskeakademije, koja dodjeljuje Nobelove nagrade, da američki pisci jednostavno"nisu na razini standarda ove nagrade". Ovaj Šved je u interviewuAssociated Pressu rekao da je američka književnost "izolirana iprovincijalna" i kao takva jednostavno se ne kvalificira za najprestižnijusvjetsku književnu nagradu. Američki pisci odgovorili su brzo ivehementno. Osamdesetogodišnjidramatičar Edward Albee, autor drama kao što su i , razvio je s godinama skeptični odnos premaknjiževnim nagradama. "Sve su nagrade čudnovate. Politika je u svemu, a nekiod članova žirija jednostavno nemaju pojma o tome što rade. Popis pisaca kojinisu dobili Nobelovu nagradu uključuje Lava Nikolajeviča Tolstoja, MarcelaProusta, Jorgea Luisa Borgesa, Jamesa Joycea, Vladimira Nabokova i W.H. Audena". Romanopisac Richard Russo, inače dobitnik Pulitzerove nagrade 2002. godina zasvoj roman , kaže da je bio zbunjen Endghalovom izjavom kakoje 'Europa još uvijek središte književnog svijeta....a ne SjedinjeneDržave'. "To je prije svega vrlo neobična izjava. Ideja da seknjiževnost nalazi na nekom fizičkom mjestu mi se čini nerazumnom. A niti mi se čini razumnom njegova optužba kakoSjedinjene Države ne sudjeluju u 'velikom dijalogu' književnosti. Mislimda je knjiga sama po sebi dijalog. Akoja ili neki drugi američki pisac napišemo knjigu, tad je ta knjigadoprinos tom dijalogu". Budući da su tri od četiri posljednje Nobelove nagrade za književnostdodijeljene autorima koji su vrlo glasni kritičari Sjedinjenih Država i vanjskepolitike Washingtona,čuju se glasovida Švedska akademija favoriziraprotu-američki nastrojene pisce. Francine Prose predsjednica je američkog Penkluba, organizacije koja zagovara prava pisaca diljem svijeta. Ona se ne slažes takvim kvalifikacijama: "Svaka nagrada prolazi kroz faze. I izgleda da tijekomizvjesnog vremenskog razdoblja nagrađuje izvjesnu vrstu knjiga. Međutim,spektar je enorman, kao što je i uvijek bio". Američka autorica Francine Proseistovremeno kaže da je Endghal bio u pravu kad je kritizirao američke izdavačeda ne čine dovoljno na promicanju književnosti prevedene sa stranih jezika.Američki romanopisac Junot Diaz, također dobitnik Pultzerove nagrade, kaže dabi ova kontroverza mogla imati i pozitivan efekt. "Ako to potakneprosječnog Amerikanca da pročita jednu prevedenu knjigu – unatočeurocentrističkom elitizmu ovog Šveda - mislim da je to dobra stvar" – kaže Diaz. Inače ova ne odvećtaktična izjava dužnosnika Švedske akademije podsjetila je mnoge na reakcijupokojnog američkog pisca Saula Bellowa kad mu je 1976. godine priopćeno da jedobio Nobelovu nagradu: "Drago mi je da sam je dobio, ali mogu živjeti ibez nje".